चिरां जिल्लानि भारत- भुटान सिमनानि 4 कि:मि:सो जानथायाव थानाय हाथिसार (दादगिरी) आरो मालिबिता गेजेरजों भुटान हादोतनिफ्राय स्राय- स्राय बोहैबोनाय आइ दैसानि सायाव मालिबिता ओनसोलनि माखासे राफोद आरो गोसो गुदुं लायमोन- जोहोलावफोरा बे ओनसोलनि रायजो- राजाफोरनि सानफ्रोमबोनि थांलाय- फैलाय हानथा-मेलानि थाखाय दंफां आरो औवानि गंसे दालां बानायना होदों । लोगोसे बे दैसानि बालाबारियाव लावखार ओंखाम जाग्रा फोथार मोनाबिलि पिकनिक स्पट एन्द इक’-टुरिजिम हिसाबै गोदान दालांजों लोगोसे जयन्ट फरेष्ट मेनेजमेन्ट कमिटिनि आफादगिरि बिकु बसुमतारीआ गावनि आखायजों बेखेवो ।जयन्ट फरेष्ट मेनेजमेन्ट कमिटिनि आफादगिरि बिकु बसुमतारीआ खौरांगिरिनि सिगाङाव बुंवोदि भुटान हादोतनिफ्राय बोहैबोनाय आइ दैसानि सायाव रावनिबो मदद गैयाजासे औवा आरो दंफांनि गंसे दालांखौ बानायना होनो हानायनि थाखाय गोजोननाय फोरमायदों । मानोना हाथिसार आरो मालिबितानि गेजेराव हानथा-मेला लोगोसे बेफार फालांगिनि सुबिदा जादों । लोगोसे गोदानै बेखेवफानाय लावखार ओंखाम जाग्रा जायगा मोनाबिलि पिकनिक स्पट एन्द इक’- टुरिजिमखौबो बेखेवफानाय जाबाय । गोसो गुदुं दावबायग्रा एबा गुबुन-गुबुन जायगानि लावखार ओंखाम जाग्रा सुबुंफोरखौ फैनानै बेरायनो एबा रंजानो थाखाय गोदानै दाजानाय कमिटिनि आफादगिरि बिकु बसुमतारीआ फोरमायो।